ORDE do 30 de abril de 2019 pola que se modifica a autorización do centro privado Lar, de Mos.
Consellería de Educación, Universidade e Formación Profesional — III. Outras disposicións — 14/05/2019

O representante da titularidade do centro privado Lar, de Mos, solicita a modificación da autorización para a supresión do ciclo superior (CS) Asistencia á Dirección, e autorización para impartir o ciclo formativo de grao medio (CM) Atención a Persoas en Situación de Dependencia, o CM Electromecánica de Vehículos Automóbiles, o CM Farmacia e Parafarmacia, o CS Anatomía Patolóxica e Citodiagnóstico, o CS Axencias de Viaxes e Xestión de Eventos, o CS Desenvolvemento de Aplicacións Multiplataforma e o CS Promoción da Igualdade de Xénero.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1. Modificación da autorización
Autorizar a implantación do ciclo formativo de grao medio (CM) Atención a Persoas en Situación de Dependencia, do CM Electromecánica de Vehículos Automóbiles, do CM Farmacia e Parafarmacia, do ciclo superior (CS) Anatomía Patolóxica e Citodiagnóstico, do CS Axencias de Viaxes e Xestión de Eventos, do CS Desenvolvemento de Aplicacións Multiplataforma e do CS Promoción da Igualdade de Xénero, e a supresión do CS Asistencia á Dirección. O centro docente queda configurado como se sinala a seguir:
Denominación xenérica: Centro privado (CPR).
Denominación específica: Lar.
Código do centro: 36005427.
Domicilio: avenida do Rebullón, 21.
Código postal: 36416.
Localidade: Puxeiros.
Concello: Mos.
Provincia: Pontevedra.
Titular: Colegio Lar, S.L.
Composición resultante:
• 6 unidades do segundo ciclo de educación infantil.
• 12 unidades de educación primaria.
• 8 unidades de educación secundaria obrigatoria.
• 6 unidades de bacharelato, das modalidades de Ciencias, Humanidades e Ciencias Sociais.
• 2 unidades de educación especial.
Formación profesional:
• CM Atención a Persoas en Situación de Dependencia (2 unidades para 20 alumnos/as cada unha).
• CM Electromecánica de Vehículos Automóbiles (2 unidades para 20 alumnos/as cada unha).
• CM Farmacia e Parafarmacia (2 unidades para 20 alumnos/as cada unha).
• CS Administración e Finanzas (2 unidades para 20 alumnos/as cada unha).
• CS Anatomía Patolóxica e Citodiagnóstico (2 unidades para 20 alumnos/as cada unha).
• CS Axencias de Viaxes e Xestión de Eventos (2 unidades para 20 alumnos/as cada unha).
• CS Desenvolvemento de Aplicacións Multiplataforma (2 unidades para 20 alumnos/as cada unha).
• CS Educación Infantil (2 unidades para 20 alumnos/as cada unha).
• CS Ensinanza e Animación Sociodeportiva (2 unidades para 20 alumnos/as cada unha).
• CS Integración Social (2 unidades para 20 alumnos/as cada unha).
• CS Promoción de Igualdade de Xénero (2 unidades para 20 alumnos/as cada unha).
Educación para persoas adultas:
• Ensinanzas básicas iniciais.
• Educación secundaria para persoas adultas.
• Bacharelato (Ciencias, Humanidades e Ciencias Sociais).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de abril de 2019